b'\n_START_ARTICLE_\nKubija j\xc3\xa4rv\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 15\xc2\xa0hehtaaria ja se on 850 metri\xc3\xa4 pitk\xc3\xa4 ja 200 metri\xc3\xa4 leve\xc3\xa4. J\xc3\xa4rven pohjoisp\xc3\xa4\xc3\xa4h\xc3\xa4ss\xc3\xa4 on kiinni pieni Veskij\xc3\xa4rv. Se sijaitsee V\xc3\xb5run ja Meegom\xc3\xa4en v\xc3\xa4liss\xc3\xa4 ja osa V\xc3\xb5run taajama-aluetta ulottuu j\xc3\xa4rven it\xc3\xa4rannoille. J\xc3\xa4rven pohjoispuolella kulkee Kubja tee, joka l\xc3\xa4htee V\xc3\xb5run keskustasta. J\xc3\xa4rven rantaviivan pituus on 2,5 kilometri\xc3\xa4. Sen rannat ovat hiekkapohjaista lehtimetsikk\xc3\xb6\xc3\xa4, jota asutus rikkoo voimakkaasti._NEWLINE_J\xc3\xa4rvi on luodattu ja sen keskisyvyys on 2,5 metri\xc3\xa4 ja suurin syvyys 5 metri\xc3\xa4. J\xc3\xa4rven tilavuudeksi on arvioitu 0,000340\xc2\xa0kuutiokilometri\xc3\xa4 eli 0,34 miljoonaa kuutiometri\xc3\xa4. J\xc3\xa4rven valuma-alueen laajuus on 13\xc2\xa0neli\xc3\xb6kilometri\xc3\xa4 ja valuma-alueen t\xc3\xa4rkeimpi\xc3\xa4 tulo-ojia ovat etel\xc3\xa4p\xc3\xa4\xc3\xa4h\xc3\xa4n laskeva V\xc3\xa4hkj\xc3\xa4rven laskuoja ja lounaisrantaan laskeva Kubija oja. V\xc3\xa4hkj\xc3\xa4rven kautta laskevat my\xc3\xb6s pienet lammet esimerkiksi Edej\xc3\xa4rv ja Per\xc3\xa4j\xc3\xa4rv. Kubija ojan valuma-alue on j\xc3\xa4rvet\xc3\xb6n, mutta id\xc3\xa4st\xc3\xa4 laskevalla ojaan on rakennettu pato, jonka taakse j\xc3\xa4\xc3\xa4 Kubija paisj\xc3\xa4rv. Sen laskuoja, Meegom\xc3\xa4e oja eli Haraku oja, l\xc3\xa4htee j\xc3\xa4rven pohjoisosasta ja virtaa Veskij\xc3\xa4rven l\xc3\xa4pikohti luodetta, miss\xc3\xa4 se laskee Tamula j\xc3\xa4rveen.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova j\xc3\xa4rvi, jonka vesimassa ei l\xc3\xa4mp\xc3\xb6tilakerrostu (vir. keskmise karedusega kihistumata veega j\xc3\xa4rv)._NEWLINE_J\xc3\xa4rvi luokitellaan limnologisesti samanaikaisesti samalla sek\xc3\xa4 kovavetiseksi j\xc3\xa4rveksi ett\xc3\xa4 eutrofiseksi j\xc3\xa4rveksi (vir. kalgiveeline eutroofne tai kalgiveeline rohketoiteline, KE). Silloin j\xc3\xa4rven veden kalkkipitoisuus on keskikorkea tai korkea ja sen ravinnepitoisuudet ovat korkeat. J\xc3\xa4rvi on silloin rehev\xc3\xb6itynyt.'